For første gang nogensinde dækkes halvdelen af Danmarks elforbrug af vedvarende energi. Det viser tal for 2019.

Det er en stigning fra 43,5 procent året før, og det slår samtidig den tidligere rekord fra 2017, hvor knap 46 procent af elforbruget kom fra vind- og solenergi.

Det viser tal fra det statslige selskab Energinet, der ejer elnettet i Danmark.

Det er især strøm fra vind, som trækker op i det grønne regnskab. Strøm fra vindmøller dækker nemlig nu omtrent 47 procent af Danmarks samlede elforbrug, mens solenergi står for tre procent.